سعيد ابو الريش

**سعید ابوریش** (مکمل نام سعید محمد خلیل ابو رش) (عربی: سعید محمد خلجی 1 مئی 1935-29 اگست 2012) ایک فلسطینی صحافی اور مصنف تھے۔  ایک فلسطینی صحافی، مصنف اور تجزیہ نگار تھے۔ وہ فلسطینی-اسرائیلی تنازع، عرب دنیا کی سیاست اور مغربی طاقتوں کے کردار پر کئی اہم کتابیں لکھ چکے تھے۔ ان کی تحریریں عرب دنیا میں بہت مقبول رہیں اور مغربی قارئین کے لیے عرب مسائل کی ایک نئی جھلک پیش کرتی تھیں۔
## ابتدائی زندگی
ابوریش العيزريہ (جسے بیت عنیاہ بھی کہا جاتا ہے) 1935 میں پیدا ہوئے تھے۔ وہ اور ان کا خاندان 1948 میں 1948 کی عرب اسرائیل جنگ کے دوران بیروت منتقل ہو گئے۔ 1948 سے 1967 کے سالوں کے دوران اس جگہ پر اردن کا کنٹرول تھا۔ ابوریش نے یروشلم اور بیروت کے اسکول میں تعلیم حاصل کی۔ وہ 1950 کی دہائی میں ریڈیو فری یورپ اور لندن *[[ڈیلی میل]]* کے رپورٹر کے طور پر بیروت واپس آئے۔ وہ 2009 میں العزیریۃ واپس آیا اور 2012 میں وہیں فوت ہوا۔ 
## تصانیف
ابوریش نے اسرائیل فلسطین تنازع پر کئی مضامین اور کتابیں لکھیں۔ اس موضوع پر ان کی اہم کتابیں میں شامل ہیں:
* فریاد فلسطین
* بیت عیناہ کے بچے (Children of Bethany)
* بھولے ہوئے وفادار: مقدس سرزمین کے عیسائی
* سفاک دوستی: مغرب اور عرب اشرافیہ
ابوریش نے تین نمایاں عرب صدور کی سوانح بھی لکھیں:
* ناصر: آخری عرب
* عرفات: محافظ سے آمر تک
* صدام حسین: انتقام کی سیاست
انھوں نے سعودی شاہی خاندان کی سخت تنقید بھی کی، خاص طور پر کتاب آل سعود کا عروج، بدعنوانی اور زوال میں۔
## پزیرائی اور تنقید
ابوریش کے طرز تحریر کو تعریف اور تنقید دونوں ملیں۔ ناقدین نے ان پر مبالغہ آرائی کا الزام بھی لگایا۔ ابو ریش خود اپنے کام کو نظر ثانی شدہ تاریخ کہتے تھے۔ نیو یارک ٹائمز کے ڈگلس مارٹن کے مطابق، ابوریش نے وہ حقائق اور تشریحات بیان کیں جو عرب دنیا میں عام فہم تھیں مگر مغربی قارئین کے لیے نئی تھیں۔
دی گارڈین میں اینڈریو لیسیٹ نے لکھا کہ ابوریش نے مشرق وسطیٰ اور مغرب کے تعلقات کو واضح کرنے میں بہت کچھ کیا۔
کمنٹری میگزین میں ڈینیئل پائپس نے کتاب سفاک دوستی: مغرب اور عرب اشرافیہ کا جائزہ لیتے ہوئے کہا کہ ابوریش کا عرب معاشرے کا تجزیہ مختصر اور سطحی ہے اور وہ عرب مسائل کو برطانوی امریکی سازش سے جوڑنے کی کوشش کرتے ہیں۔ انھون نے مزید کہا کہ "خواہ یہ کتنی ہی عجیب لگے، یہ کتاب عرب سوچ کی مرکزی رائے کی عکاسی کرتی ہے اور اسے آسانی سے نظر انداز نہیں کیا جا سکتا۔"دوسری طرف دی آبزرور میں کیٹی ایوانز نے تعریف کی کہ "کئی عشروں سے ابوریش عرب حکومتوں کو شرمندگی اور درد میں مبتلا کر رہے ہیں۔ کیوں؟ کیونکہ عرب مصنفین میں وہ تقریباً اکیلے ہیں جو سچ بولتے ہیں۔"پبلشرز ویکلی نے صدام حسین کی کتاب کا مثبت جائزہ لیتے ہوئے کہا کہ اس میں کچھ مواد متنازع ہے مگر ابوریش کا بیان تفصیلی، متوازن اور معتبر ہے، خاص طور پر ان کے عرب دنیا میں وسیع رابطوں کی وجہ سے۔ انھوں نے ان کی تحریر کو مناسب طور پر ڈرامائی مگر غیر سنسنی خیز قرار دیا۔
انٹرنیشنل جرنل آف مڈل ایسٹ سٹڈیز میں ایلی پودہ نے ناصر کی کتاب پر تنقید کرتے ہوئے کہا کہ اس میں حقائق کی غلطیاں اور مآخذ کا غلط استعمال ہے۔ انھوں نے لکھا کہ ابوریش نے نئی اور غیر خفیہ شدہ دستاویزات کو نظر انداز کیا اور پرانے مطالعوں اور جانبدار انٹرویوؤں پر انحصار کیا۔ تاہم انھوں نے یہ بھی کہا کہ یہ کتاب موضوع سے ناواقف قارئین کے لیے اچھی تعارف ہو سکتی ہے مگر سنجیدہ طلبہ کو دوسری سوانح کا انتظار کرنا پڑے گا۔
سعید ابوریش کی تحریریں فلسطین، عرب سیاست اور مغرب کے کردار پر ایک اہم تناظر پیش کرتی ہیں۔ وہ عرب دنیا کی آواز تھے جو مغربی قارئین تک پہنچی۔
## حوالہ جات

زمرہ:بیروت کے مصنفین
زمرہ:1935ء کی پیدائشیں
زمرہ:2012ء کی وفیات
زمرہ:اکیسویں صدی کے فلسطینی مرد مصنفین
زمرہ:بیروت کی شخصیات
زمرہ:فلسطینی غیر افسانوی مصنفین
زمرہ:اکیسویں صدی کے فلسطینی مصنفین
زمرہ:بیسویں صدی کے فلسطینی مصنفین
زمرہ:فلسطینی صحافی